b'\n_START_ARTICLE_\nAtomic Kitten\n_START_PARAGRAPH_\nAtomic Kitten on 1998. aastal Liverpoolis loodud t\xc3\xbcdrukuteansambel. Ansambli praegusse koosseisu kuuluvad Liz McClarnon, Natasha Hamilton ja Kerry Katona._NEWLINE_Ansambli kutsus kokku Orchestral Manoeuvres in the Darki (OMD) frontman Andy McCluskey. Ta kirjutas nii m\xc3\xb5nedki Atomic Kitteni algusaegade laulud. Ansambli algkoosseisus oli hilisem Sugababesi laulja Heidi Range, kes lahkus kunstiliste erimeelsuste t\xc3\xb5ttu juba 1999. aastal, mil teda asendama tuli Hamilton. Aastal 2001 asendas Katonat Jenny Frost. Aastal 2004 l\xc3\xa4ks b\xc3\xa4nd aga \xc3\xbcldse laiali, olles selleks ajaks m\xc3\xbc\xc3\xbcnud maailmas \xc3\xbcle 10 miljoni heliplaadi. Aastail 2004\xe2\x80\x932012 anti \xc3\xbcksikuid kontserte ja k\xc3\xa4idi vahel ka stuudios. Nii anti v\xc3\xa4lja ka n\xc3\xa4iteks 2006. aasta jalgpalli maailmameistriv\xc3\xb5istluste heategevuslik singel, kaver The Farmi loost "All Together Now". 2012. aastal tuli b\xc3\xa4nd uuesti kokku koos Katonaga, Frost aga p\xc3\xbchendus karj\xc3\xa4\xc3\xa4rile televisioonis._NEWLINE_Ansamblil on olnud 3 hitti, mis on j\xc3\xb5udnud Suurbritannia singlite edetabelis esikohale. Need on "Whole Again", "Eternal Flame" ja "The Tide Is High (Get the Feeling)".'